钦定古今图书集成/明伦汇编/官常典/第164卷 > 䢵
## 钦定古今图书集成/明伦汇编/官常典/第164卷 > 䢵

楚若敖娶于䢵，
按《左传》宣公四年：“初，若敖娶于䢵，生斗伯比。若敖卒，
从其母畜于䢵，淫于䢵子之女，生子文焉。䢵夫人使
弃诸梦中，虎乳之。䢵子田见之，惧而归。夫人以告，遂
使收之。楚人谓乳谷，谓虎於菟，故命之曰斗谷於菟以其女妻伯比，实为令尹子文。

按《路史》，“䢵，嬴国也，灭于楚。”